Теодор Траянов
Отражение

chitanka.info

Тихо спи лесът наведен

над задремали води,

но през образа огледан

буен нечий поглед спи.

Странен облак, скитник волен

отдих тук намери днес,

в сън дълбоко богомолен

потопи огромен лес.

В тиха призрачна забрава

преживени дни текат,

отразена възвисява,

тайната на тежък път.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.